b'\n_START_ARTICLE_\nIsabel Preysler\n_START_PARAGRAPH_\nMar\xc3\xada Isabel Preysler Arrast\xc3\xada (s. 18. helmikuuta 1951) on filippiinil\xc3\xa4inen toimittaja ja juontaja.\n_START_SECTION_\nNuoruus\n_START_PARAGRAPH_\nPreysler syntyi Manilassa, Filippiineill\xc3\xa4, vauraan kuusilapsisen perheen kolmantena lapsena ja h\xc3\xa4n k\xc3\xa4vi nuorena yksityisen roomalaiskatolisen koulun. Preyslerin is\xc3\xa4 oli Philippine Airlinesin johtaja ja \xc3\xa4iti omisti Manilassa yrityksen.\n_START_SECTION_\nUra\n_START_PARAGRAPH_\nNuoruudessaan Preysler oli malli ja h\xc3\xa4n osallistui kauneuskilpailuihin ja hyv\xc3\xa4ntekev\xc3\xa4isyystapahtumiin, joista muutamasta h\xc3\xa4n voitti tittelin. Ollessaan 18-vuotias, Preysler muutti t\xc3\xa4tins\xc3\xa4 ja set\xc3\xa4ns\xc3\xa4 luokse Madridiin, Espanjaan opiskellakseen Mary Ward Collegessa, Espanjan irlantilaiskatolilaisessa yliopistossa, miss\xc3\xa4 h\xc3\xa4n opiskeli kirjanpitoa._NEWLINE_Preysler aloitti uransa toimittajana espanjalaisessa \xc2\xa1Hola!-lehdess\xc3\xa4 ja h\xc3\xa4nen ensimm\xc3\xa4inen haastateltavansa oli Julio Iglesias. Vuonna 1984 Preysler juonsi espanjalaista lifestyle-ohjelmaa "Hoy en Casa" ja on sittemmin juontanut muitakin tv-ohjelmia. Vuonna 2001 Preysler oli Walesin prinssi Charlesin kunniavieraana avaamassa t\xc3\xa4m\xc3\xa4n espanjalaista puutarhaa Englannissa. Kolme vuotta my\xc3\xb6hemmin, vuonna 2004, h\xc3\xa4n toimi David ja Victoria Beckhamin tervetulojuhlien juontajana omassa talossaan. Preyslerist\xc3\xa4 ja Victoriasta tuli l\xc3\xa4heisi\xc3\xa4 yst\xc3\xa4vi\xc3\xa4 ja heid\xc3\xa4t kuvattiin usein yhdess\xc3\xa4 ostoksilla Madridissa._NEWLINE_\xc2\xa1Hola!-lehden lukijat \xc3\xa4\xc3\xa4nestiv\xc3\xa4t vuosina 1991, 2002 ja 2006 Preyslerin Espanjan tyylikk\xc3\xa4imm\xc3\xa4ksi ja parhaiten pukeutuvaksi naiseksi.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nVuonna 1970 Preysler esiteltiin laulaja Julio Iglesiakselle, joka oli juuri solminut levytyssopimuksen. Seitsem\xc3\xa4\xc3\xa4 kuukautta my\xc3\xb6hemmin, 29. tammikuuta 1971, pari vihittiin. He olivat naimisissa seitsem\xc3\xa4n vuotta ja he saivat kolme lasta, Chabeli Iglesias, Julio Iglesias Jr. ja Enrique Iglesias. Pari kuitenkin erosi vuonna 1979._NEWLINE_Preysler meni naimisiin Carlos Falc\xc3\xb3n kanssa vuonna 1980. He saivat yhteisen tytt\xc3\xa4ren, Tamara Falc\xc3\xb3n, mutta erosivat pian. My\xc3\xb6hemmin Preysler meni naimisiin Espanjan entisen valtiovarainministerin, Miguel Boyerin, kanssa ja saivat lapsen, Ana Boyerin.'